 Ìfẹsẹwọnsẹ àkọkọ ìpele yìí ti wáyé lọsẹ tó kọjá Ìfẹsẹwọnsẹ àkọkọ ìpele yìí ti wáyé lọsẹ tó kọjá níbití ikọ agbábọọlù Liverpool ti fi àgbà han Roma pẹlú àmì ayò márún sí méjì. Pàtàkì ìfẹsẹwọnsẹ náà Ìlú Romu ni ikọ agbábọọlù Liverpool ti gba ife ẹyẹ yìí Ohun tí ó ń mú kí àwọn èèyàn ó máa pọn ẹnu lá de ìfẹsẹwọnsẹ náà ni bí Roma ṣe yí ojú àwo padà fún Barcelona, lẹyìn tí Barcelona ti kọkọ ní àmì ayò Mẹta sí òdo ni ìfẹsẹwọnsẹ wọn àkọkọ ni Camp nou. Ohun míràn tún ní pé, ní ìlú Romu yí ni èèkàn agbábọọlù Liverpool ni, Mohammed Salah ti gba bọọlù gbayì kí ó tó gba ilẹ Gẹẹsì lọ níbi tí ó ti wá di ẹrùjẹjẹ fún àwọn alátakò báyìí. Ohun mìíràn ni pe, ní ìlú Romu ni ikọ agbábọọlù Liverpool ti gba ife ẹyẹ yìí lọdun 1984. Ṣé yóò bọsii tàbí kò ní bọ síi ? ni ìbéèrè tó gba ẹnu àwọn olólùfẹ ẹ ikọ méjèèjì yí báyìí ṣùgbọn ohun kan tó dájú ni pé Real Madrid ni èyí kéyí ikọ tó bá borí nínú àwọn méjèèjì yóò máa pàdé ni àṣekágbá. Kíni àwọn olùkọni ikọ méjèjì sọ? Real Madrid ni èyí kéyí ikọ tó bá borí nínú Roma ati Liverpool yóò máa pàdé ni àṣekágbá Lójú olùkọni ìkọ Liverpool, Jorgen Klopp, kò sí èyíkéyìí nínú àwọn ikọ méjèèjì yìí tí kò tọ sí láti wọ ìpele àṣekágbá. Bí a bá leè rí èsì tí a bá fẹ níbí, ó tọ sí wa láti dé ìpele àṣekágbá. Tó bá sì jẹ pé Roma ni, ó tọ sí àwọn náà pẹlú. Olùkọni Roma, Eusebio di Francesco ní ìrètí òun ni pé, ìyanu tó wáyé nínú ìfẹsẹwọnsẹ wọn pẹlú Barcelona yóò tún wáyé Olùkọni Roma, Eusebio di Francesco ní ìrètí òun ni pé, ìyanu tó wáyé nínú ìfẹsẹwọnsẹ wọn pẹlú Barcelona yóò tún wáyé. A kìí sába ń fún àwọn alátakò láǹfààní àti gbá bọọlù wọ àwọn wa. A dúpẹ lọwọ àwọn olólùfẹ wa, àtìlẹyìn wọn ṣe pataki fun wa. Àwọn tí kò ni kópa Agbabọọlu ikọ mejeeji ni wọn ti sese ti ko si ni kopa Àwọn agbábọọlù márún nínú ìkọ Liverpool ni kò ní kópa nínú ìfẹsẹwọnsẹ tòní. Àkọkọ ni Alex Oxlade-Chamberlain tí ó ṣeṣe ní ìfẹsẹwọnsẹ ọsẹ tó kọjá. Adam Lallana, Emre Can ati Joel Matip pẹlú kò ní kópa. Roma pẹlú yóò pàdánù Diego Perotti àti Kevin Strootman nítorí pé wọn ṣeṣe. Ẹgbẹ agbábọọlù Roma àti Liverpool yóò kojú arawọn ni ìlú Róòmù lọjọrú láti leè mọ ẹni tí yóò tèsíwájú sí ìpele àsekágbá ìdíje Champions league ilẹ Yúrópù. : Ìdíje Champions league: Tani yóò tẹsíwájú láàárín Roma àti Liverpool? 